title: 2015 m. balandžio 29 d. Europos Parlamento sprendimas (ES, Euratomas) 2015/1622 dėl Inovacijų ir tinklų programų vykdomosios įstaigos (buvusioji Transeuropinio transporto tinklo vykdomoji įstaiga) 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/107

      EUROPOS PARLAMENTO SPRENDIMAS (ES, EURATOMAS) 2015/1622
      2015 m. balandžio 29 d.
      dėl Inovacijų ir tinklų programų vykdomosios įstaigos (buvusioji Transeuropinio transporto tinklo vykdomoji įstaiga) 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos Sąjungos 2013 finansinių metų bendrąjį biudžetą (1),

                  —

                  atsižvelgdamas į Europos Sąjungos 2013 finansinių metų konsoliduotąsias metines ataskaitas (COM(2014) 510 – C8–0140/2014) (2),

                  —

                  atsižvelgdamas į Inovacijų ir tinklų programų vykdomosios įstaigos (buvusioji Transeuropinio transporto tinklo vykdomoji įstaiga) 2013 finansinių metų galutines metines finansines ataskaitas (3),

                  —

                  atsižvelgdamas į Komisijos ataskaitą dėl tolesnių veiksmų, susijusių su 2012 finansinių metų biudžeto įvykdymo patvirtinimu (COM(2014) 607) ir į kartu pridedamus Komisijos tarnybų darbo dokumentus (SWD(2014) 285, SWD(2014) 286),

                  —

                  atsižvelgdamas į Komisijos 2013 m. atlikto vidaus audito metinę ataskaitą biudžeto įvykdymą tvirtinančiai institucijai (COM(2014) 615) ir pridedamą Komisijos tarnybų darbo dokumentą (SWD(2014) 293),

                  —

                  atsižvelgdamas į Audito Rūmų ataskaitą dėl Inovacijų ir tinklų programų vykdomosios įstaigos (buvusioji Transeuropinio transporto tinklo vykdomoji įstaiga) 2013 finansinių metų metinių finansinių ataskaitų kartu su Įstaigos atsakymais (4),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

                  —

                  atsižvelgdamas į 2015 m. vasario 17 d. Tarybos rekomendaciją dėl patvirtinimo, kad vykdomosios įstaigos įvykdė 2013 finansinių metų biudžetą (05305/2015 – C8–0048/2015),

                  —

                  atsižvelgdamas į Sutarties dėl Europos Sąjungos veikimo 317, 318 ir 319 straipsnius,

                  —

                  atsižvelgdamas į Europos atominės energijos bendrijos steigimo sutarties 106a straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (7), ypač į jo 62, 164, 165 ir 166 straipsnius,

                  —

                  atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (8), ypač į jo 14 straipsnio 3 dalį,

                  —

                  atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (9), ypač į jo 66 straipsnio pirmą ir antrą pastraipas,

                  —

                  atsižvelgdamas į 2006 m. spalio 26 d. Komisijos sprendimą Nr. 2007/60/EB dėl Transeuropinio transporto tinklo vykdomosios įstaigos įsteigimo pagal Tarybos reglamentą (EB) Nr. 58/2003 (10),

                  —

                  atsižvelgdamas į 2013 m. gruodžio 23 d. Komisijos įgyvendinimo sprendimą 2013/801/ES, kuriuo įsteigiama Inovacijų ir tinklų programų vykdomoji įstaiga ir panaikinamas Sprendimas 2007/60/EB su pakeitimais, padarytais Sprendimu 2008/593/EB (11),

                  —

                  atsižvelgdamas į Darbo tvarkos taisyklių 93 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A8–0101/2015),

                  A.

                  kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis savo atsakomybe, atsižvelgdama į patikimo finansų valdymo principus;

         1.

            patvirtina Inovacijų ir tinklų programų vykdomosios įstaigos (buvusioji Transeuropinio transporto tinklo vykdomoji įstaiga) direktoriui, kad Įstaigos 2013 finansinių metų biudžetas įvykdytas;

         2.

            išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2013 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis;

         3.

            paveda Pirmininkui perduoti šį sprendimą, sprendimą dėl Europos Sąjungos 2013 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Inovacijų ir tinklų programų vykdomosios įstaigos (buvusioji Transeuropinio transporto tinklo vykdomoji įstaiga) direktoriui, Tarybai, Komisijai, Europos Sąjungos Teisingumo Teismui bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL L 66, 2013 3 8.

         (2)  OL C 403, 2014 11 13, p. 1.

         (3)  OL C 408, 2014 11 15, p. 41.

         (4)  OL C 442, 2014 12 10, p. 358.

         (5)  OL C 403, 2014 11 13, p. 128.

         (6)  OL L 248, 2002 9 16, p. 1.

         (7)  OL L 298, 2012 10 26, p. 1.

         (8)  OL L 11, 2003 1 16, p. 1.

         (9)  OL L 297, 2004 9 22, p. 6.

         (10)  OL L 32, 2007 2 6, p. 88.

         (11)  OL L 352, 2013 12 24, p. 65.


title: 2016 m. liepos 18 d. Tarybos sprendimas (ES) 2016/1231 dėl pozicijos, kuri Europos Sąjungos vardu turi būti priimta Visos Europos ir Viduržemio jūros regiono valstybių preferencinių kilmės taisyklių regionine konvencija įsteigtame jungtiniame komitete dėl Gruzijos prašymo leisti tapti tos Konvencijos susitariančiąja šalimi

text:
28.7.2016

               LT

               Europos Sąjungos oficialusis leidinys

               L 202/24

         TARYBOS SPRENDIMAS (ES) 2016/1231
   2016 m. liepos 18 d.
   dėl pozicijos, kuri Europos Sąjungos vardu turi būti priimta Visos Europos ir Viduržemio jūros regiono valstybių preferencinių kilmės taisyklių regionine konvencija įsteigtame jungtiniame komitete dėl Gruzijos prašymo leisti tapti tos Konvencijos susitariančiąja šalimi
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               2012 m. gruodžio 1 d. įsigaliojo Visos Europos ir Viduržemio jūros regiono valstybių preferencinių kilmės taisyklių regioninė konvencija (1) (toliau – Konvencija);

               (2)

               Konvencijos 5 straipsnio 1 dalyje nustatyta, kad trečioji šalis gali tapti Konvencijos susitariančiąja šalimi, jeigu šalis ar teritorija kandidatė bent su viena iš susitariančiųjų šalių yra sudariusi laisvosios prekybos susitarimą, kuriame yra numatytos preferencinės kilmės taisyklės;

               (3)

               2015 m. rugsėjo 23 d. Gruzija Konvencijos depozitarui raštu pateikė prašymą leisti prisijungti prie Konvencijos;

               (4)

               Gruzija su dviem Konvencijos susitariančiosiomis šalimis, būtent Sąjunga ir Turkijos Respublika, yra sudariusi laisvosios prekybos susitarimą ir atitinka Konvencijos 5 straipsnio 1 dalyje nustatytą sąlygą, kuri keliama siekiant tapti susitariančiąja šalimi;

               (5)

               Konvencijos 4 straipsnio 3 dalies b punktu nustatyta, kad pagal Konvenciją įsteigtas Jungtinis komitetas (toliau – Jungtinis komitetas) turi priimti sprendimą dėl kvietimo trečiosioms šalims prisijungti prie Konvencijos;

               (6)

               todėl Sąjungos pozicija turėtų būti grindžiama pridėtu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kuri turi būti priimta Europos Sąjungos vardu Visos Europos ir Viduržemio jūros regiono valstybių preferencinių kilmės taisyklių regioninės konvencijos jungtiniame komitete dėl Gruzijos prašymo leisti tapti tos Konvencijos susitariančiąja šalimi, grindžiama prie šio sprendimo pridėtu Jungtinio komiteto sprendimo projektu.
   Neesminiams techniniams sprendimo projekto pakeitimams Sąjungos atstovai Jungtiniame komitete gali pritarti be papildomo Tarybos sprendimo.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. liepos 18 d.

            Tarybos vardu

            Pirmininkė

         G. MATEČNÁ

      (1)  OL L 54, 2013 2 26, p. 4.

      PROJEKTAS
      VISOS EUROPOS IR VIDURŽEMIO JŪROS REGIONO VALSTYBIŲ PREFERENCINIŲ KILMĖS TAISYKLIŲ REGIONINĖS KONVENCIJOS JUNGTINIO KOMITETO SPRENDIMAS Nr. …
      … m. … … d.
      dėl Gruzijos prašymo leisti tapti Visos Europos ir Viduržemio jūros regiono valstybių preferencinių kilmės taisyklių regioninės konvencijos susitariančiąja šalimi
      JUNGTINIS KOMITETAS,
      atsižvelgdamas į Visos Europos ir Viduržemio jūros regiono valstybių preferencinių kilmės taisyklių regioninę konvenciją (1),
      kadangi:

                  (1)

                  Visos Europos ir Viduržemio jūros regiono valstybių preferencinių kilmės taisyklių regioninės konvencijos (toliau – Konvencija) 5 straipsnio 1 dalyje nustatyta, kad trečioji šalis gali tapti Konvencijos susitariančiąja šalimi, jeigu šalis ar teritorija kandidatė bent su viena iš susitariančiųjų šalių yra sudariusi laisvosios prekybos susitarimą, kuriame yra numatytos preferencinės kilmės taisyklės;

                  (2)

                  2015 m. rugsėjo 23 d. Gruzija Konvencijos depozitarui raštu pateikė prašymą leisti prisijungti prie Konvencijos;

                  (3)

                  Gruzija su dviem Konvencijos susitariančiosiomis šalimis, t. y. Europos Sąjunga ir Turkijos Respublika, yra sudariusi laisvosios prekybos susitarimą ir atitinka Konvencijos 5 straipsnio 1 dalyje nustatytą sąlygą, kuri keliama siekiant tapti susitariančiąja šalimi;

                  (4)

                  Konvencijos 4 straipsnio 3 dalies b punkte numatyta, kad Jungtinis komitetas turi priimti sprendimą dėl kvietimo trečiosioms šalims prisijungti prie Konvencijos,

            PRIĖMĖ ŠĮ SPRENDIMĄ:
      1 straipsnis
      Gruzija kviečiama prisijungti prie Visos Europos ir Viduržemio jūros regiono valstybių preferencinių kilmės taisyklių regioninės konvencijos.
      2 straipsnis
      Šis sprendimas įsigalioja jo priėmimo dieną.

         Priimta …

               Jungtinio komiteto vardu

               Pirmininkas

         (1)  OL L 54, 2013 2 26, p. 4.


title: 2015 m. balandžio 29 d. Europos Parlamento sprendimas (ES) 2015/1643 dėl Europos aviacijos saugos agentūros 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/190

      EUROPOS PARLAMENTO SPRENDIMAS (ES) 2015/1643
      2015 m. balandžio 29 d.
      dėl Europos aviacijos saugos agentūros 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos aviacijos saugos agentūros 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos aviacijos saugos agentūros 2013 finansinių metų metinių finansinių ataskaitų su Agentūros atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Agentūra įvykdė 2013 finansinių metų biudžetą (05304/2015 – C8-0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (5), ypač į jo 60 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir į V priedą,

                  —

                  atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A8-0074/2015),

         1.

            patvirtina Europos aviacijos saugos agentūros vykdomajam direktoriui, kad Agentūros 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aviacijos saugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 93.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 79, 2008 3 19, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2005/337/EB: 2005 m. balandžio 25 d. Tarybos sprendimas, dėl Regionų komiteto trijų narių ir vieno pakaitinio nario, atstovaujančių Italijai, skyrimo

text:
29.4.2005

               LT

               Europos Sąjungos oficialusis leidinys

               L 108/66

      TARYBOS SPRENDIMAS

   2005 m. balandžio 25 d.
   dėl Regionų komiteto trijų narių ir vieno pakaitinio nario, atstovaujančių Italijai, skyrimo
   (2005/337/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą Nr. 2002/60/EB dėl Regionų komiteto narių ir pakaitinių narių skyrimo laikotarpiui nuo 2002 m. sausio 26 d. iki 2006 m. sausio 25 d. (1).

               (2)

               Dėl Alfonso ANDRIA atsistatydinimo ir dėl Mercedes BRESSO atsistatydinimo, apie kuriuos Tarybai buvo pranešta 2004 m. liepos 12 ir 14 d., tapo laisvos dvi Regionų komiteto nario vietos.

               (3)

               Dėl Silvano MOFFA atsistatydinimo ir dėl Francesco BISOGNO atsistatydinimo, apie kuriuos Tarybai buvo pranešta 2005 m. vasario 14 d., tapo laisva viena Regionų komiteto nario vieta ir viena pakaitinio nario vieta.

               (4)

               2005 m. vasario 14 d. Italijos Vyriausybė pasiūlė Tarybai kandidatus užimti šias keturias laisvas vietas,

         NUSPRENDĖ:
   1 straipsnis
   Šie asmenys likusiam laikotarpiui iki 2006 m. sausio 25 d. skiriami Regionų komiteto

               a)

               nariais:

                           Francesco CROCETTO
                           Consigliere Provinciale di Potenza
                           Provincia di Potenza – presso Presidenza del Consiglio
                           vietoj Silvano MOFFA,

                           Sonia MASINI
                           Presidente Provincia di Reggio Emilia
                           vietoj Mercedes BRESSO,

                           Guido MILANA
                           Consigliere Provinciale di Roma
                           vietoj Alfonso ANDRIA;

               b)

               pakaitiniu nariu:

                           Vincenzo GIULIANO
                           Consigliere Provinciale di Potenza
                           vietoj Francesco BISOGNO.

         2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Liuksemburge, 2005 m. balandžio 25 d.

            Tarybos vardu

            Pirmininkas

         J. ASSELBORN

      (1)  OL L 24, 2002 1 26, p. 38.


title: 2016 m. balandžio 28 d. Europos Parlamento sprendimas (ES) 2016/1531 dėl Europos inovacijos ir technologijos instituto 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/274

         EUROPOS PARLAMENTO SPRENDIMAS (ES) 2016/1531
   2016 m. balandžio 28 d.
   dėl Europos inovacijos ir technologijos instituto 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos inovacijos ir technologijos instituto 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos inovacijos ir technologijos instituto 2014 finansinių metų metinių ataskaitų kartu su Instituto atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2016 m. vasario 12 d. Tarybos rekomendaciją dėl patvirtinimo, kad Institutas įvykdė 2014 finansinių metų biudžetą (05584/2016 – C8-0091/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2008 m. kovo 11 d. Europos Parlamento ir Tarybos reglamentą (EB) Nr. 294/2008, įsteigiantį Europos inovacijos ir technologijos institutą (4), ypač į jo 21 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (6) 208 straipsnyje, ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8–0117/2016),

               1.

               patvirtina Europos inovacijos ir technologijos instituto direktoriui, kad Instituto 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos inovacijos ir technologijos instituto direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 187.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 97, 2008 4 9, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2015 m. gruodžio 10 d. Tarybos sprendimas (ES) 2015/2356, kuriuo tam tikros valstybės narės įgaliojamos priimti dėl Europos Sąjungos interesų Albanijos prisijungimą prie 1980 m. Hagos konvencijos dėl tarptautinio vaikų grobimo civilinių aspektų

text:
17.12.2015

               LT

               Europos Sąjungos oficialusis leidinys

               L 331/17

         TARYBOS SPRENDIMAS (ES) 2015/2356
   2015 m. gruodžio 10 d.
   kuriuo tam tikros valstybės narės įgaliojamos priimti dėl Europos Sąjungos interesų Albanijos prisijungimą prie 1980 m. Hagos konvencijos dėl tarptautinio vaikų grobimo civilinių aspektų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 81 straipsnio 3 dalį kartu su 218 straipsniu,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos Sąjunga yra nusistačiusi kaip vieną iš savo tikslų skatinti vaiko teisių apsaugą, kaip nurodyta Europos Sąjungos sutarties 3 straipsnyje. Priemonės, skirtos vaikams apsaugoti nuo neteisėto išvežimo ar laikymo, yra esminė tos politikos dalis;

               (2)

               Taryba yra priėmusi Reglamentą (EB) Nr. 2201/2003 (2) (Reglamentas „Briuselis IIa“), kuriuo siekiama apsaugoti vaikus nuo žalingų padarinių, kuriuos sukelia neteisėtas išvežimas ar laikymas, nustatyti tvarką, kuri užtikrintų greitą jų sugrąžinimą į valstybę, kurioje jie nuolat gyvena, taip pat užtikrinti teisės matytis su vaiku ir globos teisių apsaugą;

               (3)

               Reglamentu (EB) Nr. 2201/2003 papildoma ir sustiprinama 1980 m. spalio 25 d. Hagos konvencija dėl tarptautinio vaikų grobimo civilinių aspektų (toliau – 1980 m. Hagos konvencija), kuria tarptautiniu lygmeniu nustatoma susitariančiųjų valstybių ir centrinių įstaigų įsipareigojimų ir bendradarbiavimo sistema ir siekiama užtikrinti greitą neteisėtai išvežtų ar laikomų vaikų grąžinimą;

               (4)

               visos Sąjungos valstybės narės yra 1980 m. Hagos konvencijos šalys;

               (5)

               Sąjunga ragina trečiąsias valstybes prisijungti prie 1980 m. Hagos konvencijos ir remia tinkamą 1980 m. Hagos konvencijos taikymą, inter alia, kartu su valstybėmis narėmis dalyvaudama specialiųjų komisijų, kurias reguliariai organizuoja Hagos tarptautinės privatinės teisės konferencija, veikloje;

               (6)

               opiais tarptautinio vaikų grobimo atvejais geriausiu sprendimu galėtų būti bendri teisinio reglamentavimo pagrindai, taikomi Sąjungos valstybių narių ir trečiųjų valstybių santykiams;

               (7)

               1980 m. Hagos konvencijoje nustatyta, kad ji taikoma tik santykiams tarp prisijungiančios valstybės ir tų susitariančiųjų valstybių, kurios pareiškė, kad priima jos prisijungimą;

               (8)

               pagal 1980 m. Hagos konvenciją ekonominės integracijos regioninėms organizacijoms, pavyzdžiui, Sąjungai, neleidžiama tapti jos šalimi. Todėl Sąjunga negali nei prisijungti prie konvencijos, nei deponuoti savo pareiškimo dėl prisijungiančiosios valstybės priėmimo;

               (9)

               remiantis Europos Sąjungos Teisingumo Teismo nuomone 1/13, pareiškimai dėl priėmimo pagal 1980 m. Hagos konvenciją priklauso išimtinei Sąjungos išorės kompetencijai;

               (10)

               2007 m. gegužės 4 d. Albanija deponavo prisijungimo prie 1980 m. Hagos konvencijos dokumentą. 1980 m. Hagos konvencija Albanijos atžvilgiu įsigaliojo 2007 m. rugpjūčio 1 d.;

               (11)

               kelios valstybės narės jau priėmė Albanijos prisijungimą prie 1980 m. Hagos konvencijos. Atlikus padėties Albanijos įvertinimą buvo padaryta išvada, kad tos valstybės narės, kurios dar nepriėmė Albanijos prisijungimo, gali dėl Sąjungos interesų priimti Albanijos prisijungimą pagal 1980 m. Hagos konvencijos sąlygas;

               (12)

               todėl valstybės narės, kurios dar nepriėmė Albanijos prisijungimo, turėtų būti įgaliojamos deponuoti pareiškimus dėl Albanijos prisijungimo priėmimo dėl Sąjungos interesų laikantis šiame sprendime išdėstytų sąlygų. Belgijos Karalystė, Čekijos Respublika, Vokietijos Federacinė Respublika, Estijos Respublika, Airija, Graikijos Respublika, Ispanijos Karalystė, Prancūzijos Respublika, Italijos Respublika, Kipro Respublika, Latvijos Respublika, Lietuvos Respublika, Vengrija, Malta, Nyderlandų Karalystė, Lenkijos Respublika, Slovėnijos Respublika, Slovakijos Respublika, Suomijos Respublika ir Švedijos Karalystė, kurios jau priėmė Albanijos prisijungimą prie 1980 m. Hagos konvencijos, neturėtų deponuoti naujų pareiškimų dėl priėmimo, kadangi esami pareiškimai tebegalioja pagal tarptautinę viešąją teisę;

               (13)

               Jungtinei Karalystei ir Airijai Reglamentas (EB) Nr. 2201/2003 yra privalomas ir jos dalyvauja priimant ir taikant šį sprendimą;

               (14)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   1.   Valstybės narės, kurios dar to nepadarė, įgaliojamos dėl Sąjungos interesų priimti Albanijos prisijungimą prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų (toliau – 1980 m. Hagos konvencija).
   2.   1 dalyje nurodytos valstybės narės ne vėliau kaip 2016 m. gruodžio 11 d. deponuoja pareiškimą dėl Albanijos prisijungimo priėmimo prie 1980 m. Hagos konvencijos priėmimo dėl Sąjungos interesų, išdėstytą taip:

      „[Visas VALSTYBĖS NARĖS pavadinimas] pareiškia, kad priima Albanijos prisijungimą prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų, vadovaujantis Tarybos sprendimu (ES) 2015/2356“.

   3.   Kiekviena valstybė narė informuoja Tarybą ir Komisiją apie jos pareiškimą dėl Albanijos prisijungimo priėmimo ir perduoda Komisijai pareiškimo tekstą per du mėnesius nuo jo deponavimo.
   2 straipsnis
   Tos valstybės narės, kurios pareiškimus dėl Albanijos prisijungimo prie 1980 m. Hagos konvencijos priėmimo deponavo iki šio sprendimo priėmimo datos, naujų pareiškimų nedeponuoja.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   4 straipsnis
   Šis sprendimas skirtas visoms valstybėms narėms, išskyrus Belgijos Karalystę, Čekijos Respubliką, Danijos Karalystę, Vokietijos Federacinę Respubliką, Estijos Respubliką, Airiją, Graikijos Respubliką, Ispanijos Karalystę, Prancūzijos Respubliką, Italijos Respubliką, Kipro Respubliką, Latvijos Respubliką, Lietuvos Respubliką, Vengriją, Maltą, Nyderlandų Karalystę, Lenkijos Respubliką, Slovėnijos Respubliką, Slovakijos Respubliką, Suomijos Respubliką ir Švedijos Karalystę.

      Priimta Briuselyje 2015 m. gruodžio 10 d.

            Tarybos vardu

            Pirmininkas

         F. BAUSCH

      (1)  2015 m. vasario 11 d. nuomonė (dar nepaskelbta Oficialiajame leidinyje).

      (2)  2003 m. lapkričio 27 d. Tarybos reglamentas (EB) Nr. 2201/2003 dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo, panaikinantis Reglamentą (EB) Nr. 1347/2000 (OL L 338, 2003 12 23, p. 1).


title: 1972 m. liepos 31 d. Tarybos sprendimas, įsteigiantis Žemės ūkio statistikos nuolatinį komitetą

text:
Svarbus teisinis pranešimas

|

31972D0279

Oficialusis leidinys L 179 , 07/08/1972 p. 0001 - 0001 specialusis leidimas suomių kalba: skyrius 3 tomas 4 p. 0235  specialusis leidimas danų kalba: serija I skyrius 1972(III) p. 0797  specialusis leidimas švedų kalba: skyrius 3 tomas 4 p. 0235  specialusis leidimas anglų kalba: serija I skyrius 1972(III) p. 0838  specialusis leidimas graikų k.: skyrius 03 tomas 8 p. 0100  specialusis leidimas ispanų kalba: skyrius 03 tomas 6 p. 0060  specialusis leidimas portugalų kalba skyrius 03 tomas 6 p. 0060

		Tarybos sprendimas1972 m. liepos 31 d.įsteigiantis Žemės ūkio statistikos nuolatinį komitetą(72/279/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Komisijos pateiktą sprendimo projektą,kadangi siekiant palengvinti Tarybos priimtų aktų dėl žemės ūkio statistikos įgyvendinimą, juose numatyta glaudaus valstybių narių ir Komisijos bendradarbiavimo užtikrinimo tvarka; kadangi siekiant užtikrinti tokį bendradarbiavimą, reikėtų įsteigti Komitetą, kuris vykdytų minėtais aktais pavestas pareigas;kadangi reikėtų, kad šis Komitetas galėtų svarstyti ir visus kitus su minėtais aktais susijusius klausimus,NUSPRENDĖ:1 straipsnisŠiuo dokumentu įsteigiamas Žemės ūkio statistikos nuolatinis komitetas (toliau vadinamas Komitetu); jį sudaro valstybių narių atstovai, jam vadovauja Komisijos atstovas.2 straipsnisKomitetas vykdo Tarybos žemės ūkio statistikos srityje priimtose nuostatose jam pavestas pareigas minėtose nuostatose numatytais atvejais ir sąlygomis. Be to, Komitetas gali svarstyti ir visus kitus su minėtomis nuostatomis susijusius klausimus, kuriuos jam perduoda pirmininkas savo iniciatyva arba valstybės narės prašymu.3 straipsnisKomitetas priima savo darbo tvarkos taisykles.Priimta Briuselyje, 1972 m. liepos 31 d.Tarybos varduPirmininkasT. Westerterp--------------------------------------------------